《送幼安赴澶仓》
宋代·邹浩

人生本逆旅，行止良悠悠。试看康庄上，辙迹多成沟。

公子分闭户，时来亦何由。载书晓遄迈，春令方如秋。

河滨古城府，税鞅聊优游。青云捷径在，坻庾非君优。

臧孙故有后，崭崭承风流。胡为重作恶，日暮犹登楼。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。